# Adatkezelési tájékoztató a Drop Bt. weboldalakkal összefüggésben végzett adatkezelésekre vonatkozóan

A DROP Kereskedelmi és Szolgáltató Betéti Társaság (székhely: 2330 Dunaharaszti, Árpád u. 3.; cégjegyzékszám: 13-06-021862; adószám: 24569545-2-13; képviseletre jogosult személy: Droppa Szilvia ügyvezető), mint adatkezelő és weboldal-üzemeltető (a továbbiakban: adatkezelő vagy DROP), elkötelezett az ügyfelei és üzleti partnerei személyes adatainak védelme iránt és megteszi mindazokat a szervezési és technikai intézkedéseket, amelyek garantálják az ügyfelek és üzleti partnerek személyes adatainak biztonságát.

Adatkezelő az alábbiakban teszi közzé a https://drop-bt.eu/, weboldalak és ezen weboldalak aloldalaival összefüggésben végzett adatkezelésekre vonatkozó tájékoztatóját.

A tájékoztató tartalmazza a weboldalak látogatóinak személyes adatai kezelésével kapcsolatos gyakorlatot, a kezelt adatok körét, a személyes adatok védelme érdekében megtett intézkedéseket és az érintett természetes személyek jogai gyakorlásának módját és lehetőségeit. Az érintett természetes személyek a jelen adatkezelési tájékoztatót az adatkezelő weboldalain elektronikusan is megismerhetik.

Kezelt személyes adatok többek közt, de nem kizárólag a név, a cégnév, a telefonszám az IP cím, az azonosító, a regisztráció időpontja, az e-mail cím, a tartózkodási hely, a weboldalaink és közösségi oldalaink használatával kapcsolatos információk, az adatkezelővel folytatott kommunikáció.

Az adatkezelés szerződésen, önkéntes hozzájáruláson, az érintett felek üzleti kapcsolatához fűződő jogos érdekén, illetve törvényi felhatalmazáson alapul. Az önkéntes hozzájáruláson alapuló adatkezeléshez való hozzájárulást az érintett bármikor visszavonhatja vagy élhet az adataihoz való hozzáféréséhez, azok helyesbítéséhez, korlátozásához és törléséhez való jogával.

Az adatokat üzleti kapcsolattartásra, hírlevél küldésre, szakmai események szervezése körében, álláshirdetésre jelentkezés során, illetve statisztikai és marketingelemzés, marketing és remarketing célokra, rendszertesztelésre, ügyfél-elégedettségi felmérések használata körében, valamint weboldalaink karbantartásának és fejlesztésének segítésére kezeljük. A személyes adatok kezelésével profilalkotást végezhet az adatkezelő, amely minden eseten kizárólag az érintett hozzájárulásával történik.

Az adatokat az érintett hozzájárulásának visszavonásáig vagy a törvényes határidő lejártáig, álláshirdetés esetén a hirdetés lezártáig vagy az érintett hozzájárulásával annak visszavonásáig kezeli az adatkezelő.

Az adatkezelés során az adatokhoz kizárólag célhoz kötötten, ellenőrzött körülmények között és csak azok férhetnek hozzá, akiknek a feladataik teljesítéséhez szükséges. Az adatkezelő az adatfeldolgozóitól is megköveteli azokat az alábbiakban részletezett magas szintű védelmi intézkedéseket, amelyeket maga is megvalósít az adatkezelés során.

1. Webes kapcsolatfelvételre vonatkozó adatkezelés
   1. Az adatkezelés érintettjei https://drop-bt.eu/ weboldalakon és ezen weboldalak aloldalain a dedikált kapcsolatfelvételi űrlapokat személyes adataikkal kitöltő és adatkezelő részére megküldő természetes személyek.
   2. A személyes adatok kezelésének jogalapja az általános adatvédelmi rendelet 6. cikk (1) bekezdésének a) pontjával összhangban az érintett természetes személyek hozzájárulása az adatkezeléshez.
   3. A kezelt adatok köre az érintett neve, e-mail címe, telefonszáma, illetve munkahelyének neve. Az érintett az üzenetküldési mezőben jogosult további adatokat megadni szabad szöveg keretében, amelyek tartalmazhatnak személyes adatokat.
   4. Az adatkezelés időtartama: adatkezelő a személyes adatokat az érintett hozzájárulásának visszavonásáig kezeli. A hozzájárulás visszavonása nem érinti a hozzájárulás visszavonását megelőző adatkezelés jogszerűségét.
   5. Az adatkezelés célja adatkezelő portfóliójában elérhető termékekről és szolgáltatásokról való tájékoztatás nyújtása, az érintett tájékoztatása az egyedileg felmerülő kérdések vonatkozásában.
   6. Adatkezelő a webes kapcsolatfelvételre vonatkozó adatkezelési folyamatban adatfeldolgozó, a Magyarországon bejegyzett RACKHOST ZRT. (Székhely: 6722 Szeged, Tisza Lajos körút 41.; tel: +36 1 445 1200; e-mail cím: [info@rackhost.hu](mailto:info@rackhost.hu)) szolgáltatásait nem veszi igénybe. Adatkezelő fenntartja magának a jogot, hogy a jövőben további adatfeldolgozót vonjon be az adatkezelési folyamatba, amelyről jelen adatkezelési tájékoztató módosításával tájékoztatja az érintetteteket.
2. Jogi igényérvényesítéssel kapcsolatos adatkezelés
   1. Az adatkezelés érintettjei az adatkezelővel jogviszonyban álló természetes személyek.
   2. A személyes adatok kezelésének jogalapja az általános adatvédelmi rendelet 6. cikk (1) bekezdésének f) pontja szerint az adatkezelő jogos érdeke.
   3. A kötelezően kezelt adatok köre a jogi igények előterjesztéséhez és érvényesítéséhez szükséges személyes adatok, így különösen, de nem kizárólag hivatalos kommunikáció (e-mail-en és postai úton).
   4. Az adatkezelés időtartama: adatkezelő a személyes adatokat a Polgári Törvénykönyvről szóló 2013. évi V. törvény szerinti igényérvényesítési idő végéig, legkésőbb a felek között fennálló jogviszony megszűnését követő 5. naptári év végéig kezeli.
   5. Az adatkezelés célja jogi igényérvényesítés, valamint jogvitában vagy hatósági eljárásban történő sikeres védekezés biztosítása.
   6. Adatkezelő a jogi igényérvényesítéssel kapcsolatos adatkezelési folyamatban adatfeldolgozó szolgáltatásait nem veszi igénybe. Adatkezelő fenntartja magának a jogot, hogy a jövőben további adatfeldolgozót – elsősorban egyéni ügyvédet vagy ügyvédi irodát – vonjon be az adatkezelési folyamatba, amelyről jelen adatkezelési tájékoztató módosításával tájékoztatja az érintetteteket.
3. Az adatkezeléssel kapcsolatos jogok
   1. Az érintett jogosult a személyes adatok kezelése vonatkozásában élni az általános adatvédelmi rendelet 15-22. és 34. cikkeiben foglalt jogaival, így különösen, de nem kizárólag jogosult élni a tájékoztatáshoz, helyesbítéshez, törléshez, adatkezelés korlátozásához és tiltakozáshoz való jogával élni, a jelen adatkezelési tájékoztató 3.2. pontja szerinti adatvédelemért felelős személyen keresztül.
   2. Az adatvédelemért felelős személy minden esetben köteles egy hónapon belül elbírálni az érintettől beérkező tájékoztatási vagy jogérvényesítési kérelmet, és az elbírálásról vagy a kérelme alapján végrehajtott tevékenységekről tájékoztatni. Az adatvédelemért felelős személy neve Black Cell Magyarország Kft. (postacím: 1064 Budapest, Vörösmarty utca 67. IV. em. 2.; e-mail: dpo@blackcell.io).
   3. Adatkezelő adatkezelési tevékenységére az érintett természetes személy bejelentést tehet az információs önrendelkezési jogról és információszabadságról szóló 2011. évi CXII. törvény (továbbiakban: Infotv.) 51/A. § alapján és az általános adatvédelmi rendelet 57. cikk (1) bekezdésének alapján a kijelölt felügyeleti hatóságnál. A felügyeleti hatóság Magyarországon a Nemzeti Adatvédelmi és Információszabadság Hatóság (NAIH, székhely: 1055 Budapest, Falk Miksa u. 9-11.; postacím: 1363 Budapest, Pf.: 9.; telefon: +36 (30) 683-5969 és +36 (30) 549-6838; e-mail: ugyfelszolgalat@naih.hu).
   4. Az érintett a jogainak megsértésének vélelmezése esetén az adatkezelő ellen bírósághoz fordulhat. A per elbírálása a Törvényszék hatáskörébe tartozik. A per az érintett választása szerint az érintett lakóhelye vagy tartózkodási helye szerinti törvényszék előtt is megindítható.
4. „Cookie”-k kezelése
   1. Adatkezelő jelen adatkezelési tájékoztató szerinti weboldalain „cookie” -kat (továbbiakban „sütik”) alkalmaz. A sütik olyan fájlok, melyek azonosító információkat tárolnak a weboldalakat letöltő természetes személyek végberendezésén. Az elektronikus hírközlési ágazatban a személyes adatok kezeléséről, feldolgozásáról és a magánélet védelméről szóló 2002/58/EK Európai Parlamenti és Tanácsi irányelv (továbbiakban: elektronikus hírközlési adatvédelmi irányelv) rendelkezéseivel összhangban a sütik alkalmazásának céljáról előzetesen tájékoztatni kell a felhasználókat. A sütik használata a felhasználó hozzájárulásához kötött, ezért lehetőséget kell biztosítani, hogy a sütik végberendezésre való telepítését a felhasználó megtagadja.
   2. A sütik használatának célja a látogatók, azaz a felhasználók azonosítása, egymástól való megkülönböztetése, a munkamenetek azonosítása, a munkamenetekben megadott adatok tárolása, a tárolt adatok elvesztésének megakadályozása, illetve a látogatók nyomon követése és webanalitikai mérések annak érdekében, hogy adatkezelő személyre szabott kiszolgálást nyújthasson a látogatók részére.
   3. Az adatkezelés jogalapja a statisztikai és marketing célú adatkezelés, a magasabb felhasználói élmény nyújtása és a honlapok működésének biztosítása az adatkezelő jogos érdeke, illetve az érintettek hozzájárulása az adataik kezeléséhez.
   4. A kezelt személyes adat az érintett IP címe.
   5. A honlapok használata során felhasználónak lehetősége van kiválasztani, hogy mely sütiket engedélyezi. Ezt a hozzájárulást a felhasználó bármikor visszavonhatja és törölheti az eszközére elhelyezett süti fájlokat. Felhasználó eszköze a honlap eléréséhez használt asztali számítógép, laptop, okostelefon vagy táblagép lehet.
   6. A sütik használója szerint megkülönböztethetünk saját és harmadikfeles sütiket. Valamint állandó (persistent) sütiket, amelyek meghatározott ideig vagy a felhasználó általi törlésig a felhasználó eszközén maradnak. Illetve munkamenet (session) sütiket, amelyek ideiglenesen kerülnek a felhasználó eszközére, a munkamenet végeztével vagy a böngésző bezárásával a törlődnek az eszközről
   7. Adatkezelő a weboldalain a következő típusú sütiket alkalmazza:
      1. A honlapok működését biztosító sütik használata azok megfelelő működéséhez szükségesek, így különösen a honlapokon való navigációhoz és a funkciók használatához. Ezek használatát a látogató az oldal használatával tudomásul veszi.
      2. A funkcionális sütik a honlap kényelmesebb használatát szolgálják, így többek között lehetőséget adnak arra, hogy az oldal megjegyezze a felhasználó beállításait (pl. nyelvi beállítások) és az általa a honlapon korábban megadott adatokat.
      3. A statisztikai célú sütikkel a honlap információkat gyűjt az oldal használatáról, így többek között arról, hogy milyen hosszú volt az különböző munkamenetek ideje vagy a honlap mely részeire kattintottak a látogatók. Adatkezelő ezeket az adatokat a szolgáltatásainak, valamint honlapjainak fejlesztése céljából kezeli. Ezekkel a statisztikai adatokkal nem lehet személy szerint azonosítani a látogatókat.
   8. Adatkezelő weboldalai Google Analytics harmadikfeles statisztikai célú sütiket használnak
      1. A Google Analytics az adatkezelő honlapjainak html kódja webanalitikai mérések céljára külső szerverekről érkező és külső szerverekre mutató hivatkozásokat tartalmazhat. A mérés kiterjed a konverziókra is, azonban személyes adatokat nem, csak a böngészéssel kapcsolatos adatokat kezeli azonosításra alkalmatlan módon. azok a látogatók, akik nem szeretnék, hogy a Google Analitycs statisztikájában megjelenjen a honlapokon folytatott tevékenységük, a böngészőjük bővítményeként telepített ún. Google Analytics Opt-out Browser Add-on telepítésével letilthatják az információk továbbítását. A bővítményről ezen a linken tájékozódhat: https://tools.google.com/dlpage/gaoptout

A Google Analytics-ról itt tudhat meg többet: https://developers.google.com/analytics/devguides/collection/analyticsjs/cookie-usag

* 1. Honlapjaink az alábbi harmadikfeles hirdetési célú sütiket használják:

A hirdetési sütik célja a felhasználók preferenciáinak jobb megismerése és a személyre szóló hirdetési tartalmak megjelenítése a honlapon és az oldal elhagyása után harmadik személyek honlapján. Az adatkezelő ezért a Facebook és a Google hirdetési rendszerein remarketing hirdetéseket futtat. Ezek a Facebook és a Google partnerhálózatainak oldalain jelenhetnek meg. Személyes adatokat nem tartalmaznak, azonosításra alkalmatlanok.

* + 1. A Google Ads szolgáltatás által alkalmazott sütikkel kapcsolatos további tájékoztatás a következő oldalon érhető el: https://policies.google.com/technologies/ads?hl=h
    2. A Facebook Ads szolgáltatás keretében alkalmazzuk a közösségi oldal úgynevezett Facebook pixel sütijét, amellyel célcsoportként kezelheti a honlapjaink látogatóit a hirdetések megjelenítéséhez. Azért alkalmazza az adatkezelő a Facebook-pixelt, hogy az beágyazott Facebook-hirdetések csak azoknál a Facebook-felhasználóknál jelenjenek meg, akiket érdekelhetnek az adatkezelő szolgáltatásai. A használt sütikkel kapcsolatos tájékoztatás ezen a linken található: https://www.facebook.com/help/cookies/update
    3. Az adatkezelő weboldalain alkalmazott sütik kezeléséről és törléséről, a látogató böngészőjének típusától függően a böngészők weboldalain érhetőek el további tájékoztatások.
  1. Amennyiben az érintett természetes személy nem járul hozzá, hogy adatkezelő sütiket telepítsen a végberendezésén, úgy a végberendezés beállításaiban részben vagy egészben jogosult kikapcsolni a sütik használatát
  2. A https://drop-bt.eu/ weboldal tekintetében alkalmazott sütik:

|  |  |  |  |
| --- | --- | --- | --- |
| **Süti neve** | **Süti típusa** | **Süti lejárati ideje** | **Süti alkalmazásának célja** |
| viewed\_cookie\_policy | Szükséges | 11 hónap | Felhasználó sütikhez való hozzájárulását tárolja – nem tárol személyes adatot. |
| cookielawinfo-checkbox-necessary | Szükséges | 11 hónap | "Szükséges" kategóriájú sütik felhasználói hozzájárulásának tárolása. |
| cookielawinfo-checkbox-functional | Szükséges | 11 hónap | "Funkcionális" kategóriájú sütik felhasználói hozzájárulásának tárolása. |
| cookielawinfo-checkbox-performance | Szükséges | 11 hónap | "Teljesítmény" kategóriájú sütik felhasználói hozzájárulásának tárolása. |
| cookielawinfo-checkbox-analytics | Szükséges | 11 hónap | "Analytics" kategóriájú sütik felhasználói hozzájárulásának tárolása. |
| cookielawinfo-checkbox-others | Szükséges | 11 hónap | "Egyéb" kategóriájú sütik felhasználói hozzájárulásának tárolása. |
| wp-wpml\_current\_language | Egyéb | 1 óra | Az aktuális nyelv tárolása. |
| pll\_language | Funkcionális | 1 óra | Az utoljára böngészett oldal nyelvi kódját tárolja. |
| \_icl\_current\_language | Funkcionális | 1 óra | Az aktuális nyelv tárolása. |

5. A felelősség kizárása körében felhívjuk az adatközlő figyelmét arra, hogy ha nem saját személyes adatait adja meg adatkezelő bármely fent megjelölt weboldalán vagy bármely más kommunikációs csatornáján keresztül, úgy azok kezeléséért az adatkezelő nem vállal felelősséget. A megadott személyes adatok kezeléséhez az adatközlő kötelessége beszerezni az érintett hozzájárulását.

6. Jelen adatkezelési tájékoztatóban nem szabályozott kérdésekben a hatályos jogszabályok, így különösen az általános adatvédelmi rendelet, az elektronikus hírközlési adatvédelmi irányelv, az Infotv., az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény, valamint a Polgári Törvénykönyvről szóló 2013. évi V. törvény rendelkezései az irányadók.

7. Az adatkezelő a jelen tájékoztatót különösen jogszabályváltozások esetén, illetve az adatvédelmi joggyakorlat fejlődése miatt időről-időre módosítja. Amennyiben a módosítás érinti a kezelt személyes adatok felhasználását, úgy a változtatásokról a felhasználót e-mailben értesítjük erről.

Kelt: Dunaharasztiban, 2021. 08. hó 01. napján

Elérhető a DROP weboldalakon.